
ΤΕΥΧΟΣ ΔΕΥΤΕΡΟ 


Αρ 


. Φύλλου 1144 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κατανομή για το διορισμό συγγενή αποβιώσα- 
ντος κατά και ένεκα της εκτέλεσης υπηρεσιακού 
καθήκοντος στο Υπουργείο Υποδομών και Μετα¬ 
φορών. 

2 Καθορισμός Εσωτερικού Κανονισμού της Κλινι¬ 
κής Χειρουργικής Ογκολογίας της Σχολής Επιστη¬ 
μών Υγείας - Τμήμα Ιατρικής του Πανεπιστημίου 
Κρήτης. 


ΑΠΟΦΑΣΕΙΣ 

Αριθμ. ΔΙΠΑΑΔ/Φ.Κ./3 5/6255,8099 (1) 

Κατανομή για το διορισμό συγγενή αποβιώσα- 
ντος κατά και ένεκα της εκτέλεσης υπηρεσιακού 
καθήκοντος στο Υπουργείο Υποδομών και Με¬ 
ταφορών. 

Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α /15.3.2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α72012). 

2. Τις διατάξεις του άρθρου 14 του ν. 2266/1994 (ΦΕΚ 
218/Α /13.12.1994), όπως ισχύει μετά την αντικατά¬ 
στασή του από το αρ. 18 του ν. 3448/2006 (ΦΕΚ 57/ 
Α715.3.2006). 

3. Το π.δ. 123/2016 (ΦΕΚ 208/Α74.11.2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουρ¬ 
γείου Ψηφιακής Πολιτικής, Τηλεπικοινωνιών και Ενη¬ 
μέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
και Τουρισμού και Υποδομών, Μεταφορών και Δικτύων» 


και το π.δ. 125/2016 (ΦΕΚ 210/Α75.11.2016) «Διορισμός 
Υπουργών, Αναπληρωτών Υπουργών και Υφυπουργών». 

4. Την υπ' αριθμ. ΔΙΠΠ/Φ.ΕΠ.1/71/οικ. 4573/1.3.2011 
(ΦΕΚ 323/Β71.3.2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

5. Το υπ'αριθμ. Οικ.12905/718/21.2.2017 έγγραφο του 
Υπουργείου Υποδομών και Μεταφορών. 

6. Την ανάγκη ορθολογικής κατανομής και αξιοποί¬ 
ησης του μονίμου και με σχέση εργασίας ιδιωτικού δι¬ 
καίου αορίστου χρόνου προσωπικού που διορίζεται ή 
προσλαμβάνεται στους φορείς της παρ. 1 του άρθρου 
1 του ν. 3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή του Κωνσταντίνου Καλογριδάκη του 
Εμμανουήλ, κλάδου ΠΕ Διοικητικού Οικονομικού στο 
Υπουργείο Υποδομών και Μεταφορών, σύμφωνα με τις 
διατάξεις του άρθρου 14 του ν. 2266/1994 (ΦΕΚ 218/ 
Α713.12.1994), όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2017 

Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. 3838 _ (2) 

Καθορισμός Εσωτερικού Κανονισμού της Κλινι¬ 
κής Χειρουργικής Ογκολογίας της Σχολής Επι¬ 
στημών Υγείας -Τμήμα Ιατρικής του Πανεπιστη¬ 
μίου Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
Έχοντας υπόψη: 

1. Το π.δ. 296/1973 (ΦΕΚ 239/τ.Α71973) περί καθο¬ 
ρισμού του τίτλου και της έδρας του εν Κρήτη ιδρυ- 
θέντος Πανεπιστημίου, το ν.δ. 114/1974 (ΦΕΚ 310/ 
τ.Α /1974) περί τροποποιήσεως και συμπληρώσεως 
του ν.δ. 87/1973 (ΦΕΚ 159/τ.Α71973) «περί ιδρύσεως 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 144/03.04.2017 


Πανεπιστημίων εις Θράκην και εις Κρήτην» και επεκτά- 
σεως διατάξεων τινών αυτού εις άπαντα τα ΑΕΙ (Α' 310), 
το ν. 259/1976 (ΦΕΚ 25/τ.Α'/1976) περί τροποποιήσε- 
ως και συμπληρώσεως των περί Πανεπιστημίων Θρά¬ 
κης και Κρήτης κειμένων διατάξεων, τις διατάξεις του 
π.δ. 103/1983, (ΦΕΚ 48/15.4.1983, τ.Α') - Αυτοδύναμη 
λειτουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης.Την υπ' 
αριθμόν Φ.120.61/10/11490/Β2/28.1.2013 διαπιστωτική 
υπουργική πράξη για τη συγκρότηση του Συμβουλίου 
του Πανεπιστημίου Κρήτης (ΦΕΚ 37/τ. ΥΟΔΔ/1.2.2013), 
όπως έχει τροποποιηθεί και ισχύει. 

2. Το υπ'αριθμόνπ.δ. 96/2013 (ΦΕΚ 133/τ.Α75.6.2013) 
για την «Κατάργηση - συγχώνευση τμημάτων - Μετο- 
νομασία Σχολής στο Πανεπιστήμιο Κρήτης», όπως τρο¬ 
ποποιήθηκε και ισχύει με το υπ' αριθμόν π.δ. 128/2013 
(ΦΕΚ 195/τ.Α717.9.2013), και τις εκδοθείσες μετ' αυ¬ 
τού διαπιστωτικές πράξεις του Πρύτανη, υπ' αριθμόν 
10.953/31.7.2013,10.954/31.7.2013 και 10.955/31.7.2013 
(ΦΕΚ 1959/τ.Β/12.8.2013). 

3. Το γεγονός ότι μέχρι και σήμερα δεν έχει εκδοθεί 
ο Οργανισμός στο Πανεπιστήμιο Κρήτης βάσει του άρ¬ 
θρου 5 του ν. 4009/2011 (ΦΕΚ 195 τ.Α'). 

4. Τις διατάξεις του άρθρου 96 του ν. 4310/2014 (ΦΕΚ 
258/τ.Α'/8.12.2014), όπως αντικαταστάθηκε από το άρ¬ 
θρο 60 του ν. 4386/2016 (ΦΕΚ 83/11.5.2016 τ.Α') με το 
οποίο «1. Μέχρι την έκδοση των οργανισμών τους τα 
ανώτατα εκπαιδευτικά ιδρύματα δύνανται να ιδρύουν 
Εργαστήρια, Κλινικές, Μουσεία και λοιπές μονάδες με 
πράξη του Πρύτανη ή του Προέδρου κατά περίπτωση, 
μετά από απόφαση της Συγκλήτου ή της Συνέλευσης 
εκάστου ιδρύματος η οποία δημοσιεύεται στην Εφη¬ 
μερίδα της Κυβερνήσεως, με την προϋπόθεση ότι θα 
λειτουργούν αποκλειστικά με ίδιους πόρους και δεν θα 
βαρύνουν τον τακτικό προϋπολογισμό ή την κρατική 
επιχορήγηση του ιδρύματος. 2. Με την ίδια διαδικασία 
είναι δυνατή η μετονομασία, κατάργηση, συγχώνευση 
και τροποποίηση των εσωτερικών κανονισμών των κατά 
τα ως άνω, εργαστηριών κλινικών, μουσείων και λοιπών 
μονάδων...... 

5. Τις διατάξεις της παραγράφου 3 του άρθρου 7 του 
ν. 4009/2011 ΦΕΚ 195/6.9.2011 τ.Α', σύμφωνα με την 
οποία «Τα εργαστήρια, οι κλινικές και τα μουσεία υπά¬ 
γονται στις σχολές, όπως ορίζεται στον Οργανισμό του 
ιδρύματος.». 

6. Το διορισμότου Πρύτανη (ΦΕΚτ. ΥΟΔΔ 82/18.2.2016) 
και την υπ' αριθμ. πρωτ. 31460/Ζ1/23.2.2016 (ΑΔΑ: 
ΨΡΙ24653ΠΣΎ1Κ) διαπιστωτική πράξη της Αναπληρώ- 
τριας Υπουργού Παιδείας, Έρευνας και Θρησκευμάτων, 
όπου διαπιστώνεται ότι ο Καθηγητής Οδυσσέας Ζώρας 
έχει εκλεγεί ως Πρύτανης του Πανεπιστημίου Κρήτη. 

7. Την απόφαση υπ'αριθμ. 15 (ΦΕΚτ.Β' 617/8.3.2016), 
σχετικά με τον ορισμό Αναπληρωτών Πρύτανη και με¬ 
ταβίβαση αρμοδιοτήτων στους Αναπληρωτές Πρύτανη 
του Πανεπιστημίου Κρήτης και καθορισμού της σειράς 
αναπλήρωσης αυτών. 

8. Την υπ'αριθμ. 11119/1.9.2016 πράξη Συγκρότησης 


της Συγκλήτου του Πανεπιστημίου Κρήτης, για το τρέχον 
Ακαδημαϊκό έτος 2016-2017 όπως ισχύει. 

9. Τις διατάξεις του άρθρου 4 του ν. 3861/2010 (ΦΕΚ 
112 τ.Α'/2010) ενίσχυση της διαφάνειας με την υπο¬ 
χρεωτική ανάρτηση νόμων και πράξεων των κυβερνη¬ 
τικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις, 
όπως τροποποιήθηκε και ισχύει με το ν. 4210/2013 (ΦΕΚ 
254/τ.Α'/21.11.2013), καθώς και την κατ' εξουσιοδότη¬ 
ση αυτού εκδοθείσα υπ' αριθμ. ΥΠΟΙΚ Δ6 1127865/ 
ΕΞ2010/30.9.2010 απόφαση. 

10. Το με αριθμ. Γεν. Πρωτ.: 1747/14.2.2017 έγγραφο 
του Κοσμήτορα της Σχολής Επιστημών Υγείαςτου Πανε¬ 
πιστημίου Κρήτης, Καθηγητή Γεωργίου Κοντάκη. 

11 .Το απόσπασμα πρακτικών της 21 ης/13.2.2017 τα¬ 
κτικής συνεδρίασης της Κοσμητείας της Σχολής Επιστη¬ 
μών Υγείας του Πανεπιστημίου Κρήτης, σχετικά με τον 
καθορισμό του Εσωτερικού Κανονισμού της Κλινικής 
Χειρουργικής Ογκολογίας της Σχολής Επιστημών Υγείας - 
Τμήμα Ιατρικής του Πανεπιστημίου Κρήτης. 

12. Τις διατάξεις της παρ. 1 του άρθρου 60 του 
ν. 4386/2016, με τις οποίες αντικαθίσταται το άρθρο 96 
του ν. 4310/2014. 

13. Το π.δ. 361/1983 (ΦΕΚ 129, τ.Α') όπως τροποποιή¬ 
θηκε με την υπουργική απόφαση Β1/370 (ΦΕΚ 303/1988, 
τ.Β'), διόρθωση σφαλμάτων (ΦΕΚ 185/1983 τ.Α'). 

14. Την απόφαση της Συγκλήτου του Πανεπιστημίου 
Κρήτης κατά την 364η/Ακαδ.20ο/16.2.2017 συνεδρίασή 
της, σχετικά με το παρόν θέμα. 

15. Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του κρατικού προϋπολογισμού ή του προϋπολογισμού του 
Πανεπιστημίου Κρήτης, αποφασίζουμε και εγκρίνουμε: 

τον εσωτερικό κανονισμό λειτουργίας της «Κλινικής 
Χειρουργικής Ογκολογίας» της Σχολής Επιστημών Υγεί¬ 
ας-Τμήμα Ιατρικήςτου Πανεπιστημίου Κρήτης, ο οποίος 
αποτελείται από έντεκα άρθρα και έχει ως ακολούθως: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΗΣ ΚΛΙΝΙΚΗΣ ΧΕΙΡΟΥΡΓΙΚΗΣ ΟΓΚΟΛΟΓΙΑΣ 
ΤΗΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ - 
ΤΜΗΜΑ ΙΑΤΡΙΚΗΣ ΠΑΝΕΠΙΣΤΗΜΙΟΥ ΚΡΗΤΗ 

Άρθρο 1 
Αντικείμενο 

1. Στο Τμήμα Ιατρικής της Σχολής Επιστημών Υγεί¬ 
ας του Πανεπιστημίου Κρήτης έχει ιδρυθεί με το 
π.δ. 361/1983 (ΦΕΚ 129, τ.Α') όπως τροποποιήθηκε με 
την υπουργική απόφαση Β1/370 (ΦΕΚ 303/1988, τ.Β'), 
διόρθωση σφαλμάτων (ΦΕΚ 185/1983 τ.Α') Κλινική Χει¬ 
ρουργικής Ογκολογίας με το ομώνυμο εξωτερικό της 
ιατρείο. Η Κλινική εξυπηρετεί τις εκπαιδευτικές, νοση¬ 
λευτικές και ερευνητικές ανάγκες στο αντικείμενο της 
Χειρουργικής Ογκολογίας και της Γενικής Χειρουργικής. 

Στην κλινική, η οποία ανήκει στονΤομέα Χειρουργικής, 
οργανώνονται και λειτουργούν συνολικά οι ακόλουθες 
ειδικές μονάδες: 




Τεύχος Β' 1144/03.04.2017 

α) Μονάδα Πλαστικής Χειρουργικής και Εγκαυμάτων 
η οποία ασχολείται με την αντιμετώπιση των νεοπλασι¬ 
ών του δέρματος, την αισθητική και λειτουργική επα¬ 
νόρθωση και αποκατάσταση συγγενών και επίκτητων 
ανωμαλιών, βλαβών και δυσμορφιών του ανθρώπινου 
σώματος. Επίσης την θεραπεία και αποκατάσταση ασθε¬ 
νών με εγκαυματικές βλάβες. 

β) Μονάδα Χειρουργικής Ενδοκρινών Αδένων η οποία 
ασχολείται με την εκτίμηση, χειρουργική αντιμετώπιση 
και παρακολούθηση των ασθενών με παθήσεις ή σύν¬ 
δρομο των ενδοκρινών αδένων. 

γ) Μονάδα Πειραματικής Ογκολογίας η οποία ασχολεί- 
ται με τη μελέτη και τη δοκιμασία νέων διαγνωστικών και 
θεραπευτικών μεθόδων, την επαλήθευση θεωρητικών 
υποθέσεων και τη δοκιμασία νέων χειρουργικών τεχνικών 
σε πειραματόζωα ή με τη βοήθεια της κλινικής πληροφο¬ 
ρικής σε θεωρητικό επίπεδο σε προγράμματα (λογισμικό) 
ηλεκτρονικών υπολογιστών. Στα πλαίσια της δραστηριό¬ 
τητας αυτής εντάσσεται το ιδρυθέν (ΦΕΚ1208/26.4.2016) 
εργαστήριο με τίτλο «Πειραματικής Ογκολογίας». 

δ) Μονάδα Μαστού η οποία ασχολείται με τη χειρουρ¬ 
γική αντιμετώπιση των καλοήθων και κακοήθων παθή¬ 
σεων του μαστού. 

ε) Μονάδα Μελανώματος - Σαρκώματος η οποία ασχο- 
λείται με τη διάγνωση και την αντιμετώπιση του μελανώ¬ 
ματος του δέρματος και άλλων εντοπίσεων καθώς και τη 
διαγνωστική και θεραπευτική προσέγγιση των όγκων εκ 
μαλακών μορίων και ιδιαίτερα των σαρκωμάτων. 

στ) Μονάδα Περιοχικής Θεραπείας Νεοπλασιών η 
οποία ασχολείται με την περιοχική αντιμετώπιση συ¬ 
μπαγών όγκων με διάφορες τεχνικές ενδοαρτηριακής 
χημειοθεραπείας και τοπικής καταστροφής αυτών. 

Άρθρο 2 

Αποστολή - Σκοπός 

Η Κλινική με τις ειδικές μονάδες της έχει ως σκοπό: 
α) Την παροχή περίθαλψης και νοσηλείας σε ασθενείς 
με νοσήματα καιπαθήσειςτα οποία καλύπτονται από τα 
αντικείμενα των Ειδικών μονάδων της Κλινικής. 

β) Την κάλυψη των διδακτικών και ερευνητικών ανα¬ 
γκών του Τμήματος Ιατρικής κατά προτεραιότητα, δευ- 
τερευόντως δε και άλλων τμημάτων του Πανεπιστημίου 
Κρήτης ή άλλων ΑΕΙ της ημεδαπής και της αλλοδαπής 
σε θέματα τα οποία καλύπτουν τα γνωστικά αντικείμενα 
της Κλινικής και των Ειδικών Μονάδων της σύμφωνα με 
το άρθρο 1 του παρόντος. 

γ) Την άσκηση για ειδίκευση ιατρών νοσηλευτών και 
άλλων λειτουργών των επαγγελμάτων υγείας στα γνω¬ 
στικά αντικείμενα της Κλινικής και των ειδικών μονάδων 
της καθώς και τη συνεχιζόμενη εκπαίδευση και επιμόρ¬ 
φωση των στελεχών αυτών. 

δ) Το σχεδίασμά και την εκτέλεση κλινικών και πει¬ 
ραματικών ερευνητικών προγραμμάτων με σκοπό τη 
μελέτη και εν γένει παραγωγή της γνώσης σχετικά με την 
αναζήτηση και μελέτη νέων διαγνωστικών και θεραπευ¬ 
τικών μεθόδων και χειρουργικών τεχνικών ή την προα¬ 
γωγή της γνώσης στο πεδίο της βιοϊατρικής τεχνολογίας. 


ε) Τη συνδρομή της Κλινικής και των Ειδικών Μονάδων 
της στην εξυπηρέτηση διαφόρων κοινωνικών προβλη¬ 
μάτων και αναγκών όταν αυτή ζητείται από τα Αρμόδια 
Κρατικά Όργανα σε αντικείμενα με τα οποία ασχολείται 
η Κλινική και οι Μονάδες της στα πλαίσια των δυνατο¬ 
τήτων της Κλινικής. 

στ) Τη συνεργασία και ανταλλαγή προσωπικού και 
γνώσεων με άλλα Ανώτατα ή Ανώτερα Εκπαιδευτικά 
Ιδρύματα, Νοσηλευτικές Μονάδες και Ερευνητικά εργα¬ 
στήρια τουΔημόσιου και ΙδιωτικούΤομέατης ημεδαπής 
ή της αλλοδαπής. 

ζ) Την οργάνωση τοπικών, εθνικών και διεθνών επι¬ 
στημονικών συναντήσεων, συμποσίων, εκπαιδευτικών 
σεμιναρίων και συνεδρίων, διαλέξεων και μετεκπαιδευ- 
τικών μαθημάτων με σκοπό την ενημέρωση, εκπαίδευση 
και μετεκπαίδευση των ιατρών, νοσηλευτών και άλλων 
επαγγελματιών του χώρου της υγείας, αλλά και ανάλογες 
εκδηλώσεις για την ενημέρωση και ευαισθητοποίηση 
του κοινού σε αντικείμενα και θέματα μετά οποία ασχο- 
λείται η Κλινική και οι Ειδικές Μονάδες της. 

Άρθρο 3 
Προσωπικό 

Το προσωπικό της Κλινικής και των ειδικών μονάδων 
της απαρτίζεται από: 

1. Μέλη του διδακτικού προσωπικού του Τμήματος 
Ιατρικής του Πανεπιστημίου Κρήτης των οποίων το γνω¬ 
στικό αντικείμενο εμπίπτει στους σκοπούς, ασχολίες και 
επιστημονικά ενδιαφέροντα της Κλινικής και των Ειδικών 
Μονάδων της όπως αυτά περιγράφονται στο άρθρο 1 
του παρόντος και τα οποία τοποθετούνται στην κλινική 
με απόφαση της Γενικής ΣυνέλευσηςτωνΤομέων στους 
οποίους υπάγονται. 

2. Ειδικευμένοι ιατροί του Ε.Σ.Υ που τοποθετήθηκαν 
στην κλινική κατά τα ειωθότα. 

3. Ειδικευόμενοι ιατροί. 

4. Νοσηλευτές, βοηθητικό, παραϊατρικό και διοικητικό 
προσωπικό το οποίο τοποθετείται στην Κλινική σύμφω¬ 
να με τις εκάστοτε ισχύουσες διατάξεις. 

5. Μέλη του Ε.Τ.Ε.Π του Πανεπιστημίου Κρήτης. 

6. Πάσης κατηγορίας και ειδικότητας προσωπικό που 
προέρχεται από ανταλλαγές με αντίστοιχο προσωπικό 
που υπηρετεί στην Κλινική από άλλα ακαδημαϊκά και 
νοσηλευτικά ιδρύματα ή ερευνητικά εργαστήρια της 
ημεδαπής και της αλλοδαπής. 

7. Προσωπικό που προσφέρει τις υπηρεσίες του στην 
Κλινική και τις Ειδικές Μονάδες της στα πλαίσια μετεκ- 
παιδευτικών ή ερευνητικών προγραμμάτων. 

Άρθρο 4 
Διοίκηση 

1. Η Κλινική Χειρουργικής Ογκολογίας διευθύνεται 
από καθηγητή του Τομέα Χειρουργικής του Τμήματος 
Ιατρικής-Σχολής Επιστημών Υγείας του Πανεπιστημίου 
Κρήτης ο οποίος έχει την εξειδίκευση του χειρουργού 
ογκολόγου και εκλέγεται σύμφωνα με τις διατάξεις της 
ισχύουσας νομοθεσίας. 

Άρθρο 5 

Αρμοδιότητες διευθυντή 

Ο Διευθυντής της Κλινικής ασκεί τις αρμοδιότητες 
που ορίζει άρθρο 7 του ν. 1268/1982 όπως ισχύει και 
επιπλέον: 

1. Καταρτίζει το πρόγραμμα λειτουργίας της Κλινικής 
και των Ειδικών Μονάδων της το οποίο καλύπτει εκ¬ 
παιδευτικές, νοσηλευτικές, ερευνητικές και διοικητικές 
δραστηριότητες και μεριμνά για την υλοποίησή του. Έχει 
την ευθύνη της καθημερινής λειτουργίας της Κλινικής 
και τη διεκπεραίωση των πάσης φύσεως υποχρεώσεών 
της και την εν γένει διοικητική μέριμνα της Κλινικής και 
των Μονάδων της. 

2. Μεριμνά για την υλοποίηση των αποφάσεων των 
επιστημονικών, διοικητικών και άλλων συλλογικών ορ¬ 
γάνων του Ιατρικού Τμήματος και του Νοσοκομείου στο 
οποίο λειτουργεί η Κλινική και οι Μονάδες. 

3. Μεριμνά για τη στελέχωση της Κλινικής και των 
Μονάδων με το αναγκαίο προσωπικό και το κατανέμει 
στις διάφορες λειτουργίες της Κλινικής και των Μονάδων 
ανάλογα με τις ανάγκες. 

4. Καθορίζει τους υπεύθυνους, καθηγητές και ιατροί 
του ΕΣΥ των Ειδικών Μονάδων, των Εξωτερικών Ιατρεί¬ 
ων και των λοιπών εκπαιδευτικών, ερευνητικών, νοση¬ 
λευτικών και διοικητικών δραστηριοτήτων της Κλινικής 
ανάλογα με την εξειδίκευσή τους, την εμπειρία τους, την 
αρχαιότητά τους και τα εν γένει επιστημονικά και διοι¬ 
κητικά τους προσόντα. 

5. Είναι υπεύθυνος για την καλή λειτουργία και από¬ 
δοση της Κλινικής και των Μονάδων και συντονίζει τις 
επιμέρους δραστηριότητες της Κλινικής ανάλογα με τις 
προτεραιότητες και τους στόχους που έχουν τεθεί. 

6. Εκπροσωπεί την Κλινική στα επιστημονικά, διοικη¬ 
τικά και συλλογικά όργανα καθώς και σε κάθε άλλη πα¬ 
ρουσία της Κλινικής στο Ιατρικό Τμήμα, το Νοσοκομείο 
και εκτός από αυτήν. Ως εκ τούτου κάθε επιστημονικής 
εκδήλωσης ή δημόσια εμφάνιση που γίνεται εξ ονόματος 
της Κλινικής θα πρέπει να έχει την έγκρισή του. 

7. Μεριμνά για την εξεύρεση πόρων και πηγών χρη¬ 
ματοδότησης των λειτουργιών της Κλινικής στο Τμήμα 
Ιατρικής, το Νοσοκομείο και εκτός αυτών. 

8. Προΐσταται της γραμματείας της Κλινικής τηρεί το 
αρχείο και το ημερολόγιο επιστημονικών δραστηριοτή¬ 
των της Κλινικής, υποβάλλει κατ' έτος απολογισμό των 
δραστηριοτήτων της και υπογράφει κάθε εξερχόμενο 
έγγραφο. 

9. Καθορίζει υπεύθυνους και τους αναθέτει συγκεκρι¬ 
μένο μέρος των διοικητικών υποχρεώσεων της Κλινική, 
όπως π.χ. κτηματολόγιο, αναλώσιμο υλικό, μη αναλώ¬ 
σιμο υλικό κ.λπ.. 

10. Αποφασίζει για κάθε επιμέρους θέμα λειτουργίας 
της Κλινικής και υποχρεώσεων του προσωπικού το οποίο 
δεν καλύπτεται από τις διατάξεις των εν ισχύ νόμων, προ¬ 
εδρικών διαταγμάτων και εγκυκλίων. 

11. Με απόφασή του μπορεί να εκχωρεί ορισμένες από 
τις αρμοδιότητές του σε στελέχη της Κλινικής. 


12. Απουσιάζοντος ή κωλυόμενου αναπληρώνεται 
στα ακαδημαϊκά καθήκοντα, από τον αρχαιότερο στην 
πανεπιστημιακή ιεραρχία μέλος της Κλινικής και στα 
κλινικά καθήκοντα από τον αρχαιότερο στην κλινική 
ιεραρχία. 

Άρθρο 6 

Δικαιώματα και υποχρεώσεις προσωπικού 

Τα δικαιώματα και οι υποχρεώσεις του προσωπικού 
που στελεχώνει την Κλινική και Ειδικές Μονάδες της είναι 
αυτά που προβλέπονται από τις διατάξεις των εν ισχύει 
νόμων για κάθε κατηγορία προσωπικού. 

Ειδικότερα τα μέλη του πάσης φύσεως προσωπικού 
που υπηρετεί στην Κλινική και τις Μονάδες της θα πρέπει 
να εργάζονται ευσυνείδητα και με συνέπεια προκειμένου 
να συνεισφέρουν το καλύτερο δυνατό στη λειτουργία 
της Κλινικής. Συμμετέχουν ενεργά τόσο στην οργάνωση 
όσο και στην υλοποίηση των νοσηλευτικών, εκπαιδευτι¬ 
κών, ερευνητικών και διοικητικών δραστηριοτήτων και 
υποχρεώσεων της Κλινικής ανάλογα με την ειδικότητά 
τους την εμπειρία τους, τα ενδιαφέροντά τους και τα 
προσόντα τους. 

Αναλαμβάνουν υπευθυνότητες καθώς και τις υπο¬ 
χρεώσεις που τους ανατίθενται από τον Διευθυντή της 
Κλινικής και είναι υπόλογοι σ' αυτόν για την πληρότητα 
και την επάρκεια του έργου το οποίο τους ανατέθηκε. 

Τηρούν τους κανόνες δεοντολογικής και ηθικής συ¬ 
μπεριφοράς στη συνεργασία τους με τα άλλα στελέχη 
της Κλινικής και στην αντιμετώπιση των ασθενών. Στα 
πλαίσια της ερευνητικής δεοντολογίας με την καθοδή¬ 
γηση των αρχαιοτέρων τους καθώς και του Διευθυντή 
της Κλινική θα πρέπει να επιδιώκουν τη βελτίωση των 
επιστημονικών και επαγγελματικών τους προσόντων. 

Άρθρο 7 

Εγκατάσταση - Λειτουργία 

1. Η Κλινική είναι εγκατεστημένη στο Πανεπιστημι¬ 
ακό Γ. Νοσοκομείο Ηρακλείου υπουργική απόφαση 
Α3β/9137/88 (ΦΕΚ 545 τ.Β'). Χώροι εγκατάστασης της 
Κλινικής και των Ειδικών Μονάδων της είναι οι χώροι 
που της παραχωρούνται από το Ιατρικό Τμήμα του Πα¬ 
νεπιστημίου Κρήτης και από το Νοσηλευτικό Ίδρυμα και 
καθορίζονται με αποφάσεις των Διοικητικών Οργάνων 
των ως άνω ιδρυμάτων προκειμένου να εκπληρώσει το 
διδακτικό, ερευνητικό και νοσηλευτικό της έργο. 

2. Το ωράριο εργασίας του προσωπικού είναι αυτό 
που προβλέπεται για κάθε κατηγορία σύμφωνα με τις 
κείμενες διατάξεις. 

3.0 Διευθυντής έχει την ευθύνη για την εν γένει λειτουρ¬ 
γία της Κλινικής, τη χρήση των οργάνων και των υλικών 
που ανήκουν στην Κλινική, την παραμονή εργαζομέ¬ 
νων σε χώρους όπου πραγματοποιούνται πειραματικές 
εργασίες και στους οποίους τηρούνται ειδικοί κανόνες 
ασφάλειας. Για κάθε ερευνητική και πειραματική δραστη¬ 
ριότητα. Ο Διευθυντής ενημερώνεται εκ των προτέρων 
και καθορίζει μέσα στα πλαίσια της αποστολής και των 
στόχωντηςΚλινικήςτηνπροτεραιότητα υλοποίησης: των 

ερευνητικών προγραμμάτων και την κατανομή των χώ¬ 
ρων, των οργάνων και της χρηματοδότησης εάν υπάρχει. 

4. Χρησιμοποίηση του υλικού της Κλινική και των ορ¬ 
γάνων που ανήκουν σ' αυτή επιτρέπεται μόνο από το 
προσωπικό της Κλινικής ή από ερευνητές που έχουν ειδι¬ 
κή εκπαίδευση στο χειρισμό των οργάνων αυτών. Κινητά 
όργανα ή σκεύη τα οποία διεξαγωγή ερευνητικών προ¬ 
γραμμάτων εκτός του χώρου της Κλινικής επιστρέφο- 
νται μετά τη χρησιμοποίησή τους στην κατάσταση στην 
οποία παραδόθηκαν υπ'ευθύνην του δανειζόμενου. 

5. Με εισήγηση του Διευθυντή στα αρμόδια όργανα 
του Τμήματος Ιατρικής ή το Νοσοκομείου είναι δυνατή η 
πρόσκληση διακεκριμένων επιστημόνων σε τομείς σχε¬ 
τικούς με τις διδακτικές και ερευνητικές και δραστηρι¬ 
ότητες της Κλινική. 

Άρθρο 8 

Εκτέλεση πειραματικών και κλινικό- ερευνητικών 

μελετών από το προσωπικό της Κλινικής 

1. Δικαίωμα εκτέλεσης πειραματικών και κλινικο- 
ερευνητικών εργασιών έχει το πόσης φύσεως και κατη¬ 
γορίας προσωπικό της Κλινικής, καθώς και μέλη άλλων 
Κλινικών ή Εργαστηρίων του Ιατρικού Τμήματος και 
του Νοσοκομείου ή ερευνητές από άλλα νοσηλευτικά 
ιδρύματα ή ερευνητικό εργαστήρια της ημεδαπής και 
αλλοδαπής εφόσον το αντικείμενο της έρευνάς τους 
είναι σχετικό με τα γνωστικά αντικείμενα και τις ασχο¬ 
λίες της Κλινική και των Μονάδων της. Η εκτέλεση των 
ερευνών γίνεται είτε στους ασθενείς της Κλινικής, σε 
πειραματόζωα ή σε κατάλληλα προγράμματα ηλεκτρο¬ 
νικών υπολογιστών, στους ειδικά προς τούτο διαμορ¬ 
φωμένους χώρους της Κλινική, του Ιατρικού Τμήμα¬ 
τος ή του Νοσοκομείου και υπόκεινται στην αυστηρή 
τήρηση του κανονισμού λειτουργίας των παραπάνω 
τμημάτων. Για την εκτέλεση πειραματικής, κλινικής ή 
άλλης μελέτης ο ενδιαφερόμενος υποβάλλει πλήρες 
και λεπτομερές πρωτόκολλο στη Διεύθυνση της Κλινική 
με ευθύνη της οποίας και εφόσον το πρωτόκολλο εμπί¬ 
πτει στα ερευνητικά της ενδιαφέροντα, υποβάλλεται 
στα αρμόδια όργανα του Νοσοκομείου ή του Ιατρικού 
Τμήματος για έγκριση. 

2. Οι μελέτες θα πρέπει να πληρούν τους όρους και 
τις προϋποθέσεις των εθνικών και διεθνών συνθηκών 
και νομοθετημάτων που καθορίζουν το πλαίσιο της 
ερευνητικής διαδικασίας και τους κανόνες της ερευνη¬ 
τικής και ηθικής δεοντολογίας. Για τη χρησιμοποίηση 
πρωτοτύπων συσκευών, μεθόδων ή φαρμακευτικών 
ουσιών θα πρέπει να υπάρχει έγγραφη άδεια από τον 
αντίστοιχο φορέα και αποδεδειγμένη ικανότητα του 
ερευνητή στη χρήση τους. Στις μελέτες επί ασθενών 
θα πρέπει να υπάρχει έγγραφη δήλωση συγκατάθε¬ 
ση του ασθενή. Η δημοσίευση ή η κάθε είδους δημο¬ 
σιοποίηση των ευρημάτων και των μελετών γίνεται 
μόνο με την άδεια του Διευθυντή της Κλινική. Σε καμία 
περίπτωση για κανένα λόγο δεν επιτρέπεται να δια¬ 
κινδυνεύεται η ατομική ασφάλεια ή η υγεία των ερευ¬ 
νητών ή των ασθενών που συμμετέχουν στη μελέτη. 


Τηρείται απόλυτα το ιατρικό απόρρητο και τα ατομικό 
δικαιώματα των ασθενών. Οι ερευνητές μπορούν να 
εξευρίσκουν εξ ιδίων πόρους για τη χρηματοδότηση 
των μελετών τους. 

Άρθρο 9 
Έσοδα 

Η Κλινική δεν επιβαρύνει τον τακτικό προϋπολογισμό 
του Πανεπιστημίου Κρήτης. 

Τα έσοδα της Κλινικής προέρχονται από: 
α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων ή η από τη φυσικά και νομικά πρόσωπα δημοσίου 
και ιδιωτικού δικαίου της ημεδαπής/αλλοδαπής. 

β)Τη διάθεση ερευνητικών και εν γένει επιστημονικών 
προϊόντων. 

γ) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και Νομικά Φυσικά Πρόσωπα και 
δ) Τις πιστώσεις του Νοσηλευτικού Ιδρύματος στο 
οποίο βρίσκεται εγκατεστημένη η Κλινική. 

ε) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο ή κάθε μορφή ενίσχυ¬ 
σης σε είδος ή σε χρήμα που προέρχεται από ημεδαπά ή 
αλλοδαπά φυσικά και νομικά πρόσωπα προς την κλινική 
και τις ειδικές μονάδες της εφ' όσον δεν τίθενται όροι 
που αντιβαίνουν τους σκοπούς της οικείας κλινικής και 
του Πανεπιστημίου Κρήτης. 

Άρθρο 10 
Τηρούμενα βιβλία 

Στην Κλινική λειτουργεί Γραμματεία της οποίας προ- 
ΐσταται ο Διευθυντής της Κλινικής και η οποία πλήρες 
αρχείο εισερχομένων και εξερχομένων εγγράφων τα 
οποία αφορούν στην Κλινική. 

Πέραν του γενικού αρχείου τηρούνται τα εξής βιβλία: 
α. Πρωτόκολλο εισερχομένων και εξερχομένων εγ¬ 
γράφων. 

β. Κατάλογος επιστημονικών βιβλίων και περιοδικών, 
γ. Ημερολόγιο δραστηριοτήτων της Κλινικής, 
δ. Αρχείο ιστολογικών εξετάσεων, 
ε. Αρχείο προγραμμάτων χειρουργείου, 
στ. Αρχείο πρακτικών επεμβάσεων, 
ζ. Αρχείο νοσηλευομένων ασθενών, 
η. Αρχείο υπό δημοσίευση και δημοσιευμένων εργα¬ 
σιών. 

θ. Αρχείο πειραματικών - ερευνητικών πρωτοκόλλων 
και μελετών. 

Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή φαίνεται απαραίτητο. 

Τα παραπάνω στοιχεία μπορούν να κρατούνται και με 
τη μορφή των ηλεκτρονικών αρχείων σε υπολογιστή. 

Άρθρο 11 
Τίτλος - σφραγίδα 

Ο τίτλος της Κλινικής είναι: «Κλινική Χειρουργικής 
Ογκολογίας» του Τμήματος Ιατρικής της Σχολής Επιστη- 




9824 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 144/03.04.2017 


μών Υγείας του Πανεπιστημίου Κρήτης ο οποίος αναγρά¬ 
φεται στα έντυπά της. Ο τίτλος και τα στοιχεία του Δ/ντή 
αναγράφονται στους χώρους που είναι εγκατεστημένη 
και λειτουργεί η Κλινική. 

Η Κλινική χρησιμοποιεί για την αλληλογραφία της 
σφραγίδα στρογγυλή με τα παρακάτω στοιχεία: 

(α) Στο κέντρο: το λογότυπο του Πανεπιστημίου Κρή¬ 
της. 

(β) Στην περιφέρεια τον τίτλο της Κλινικής: «Κλινική 
Χειρουργικής Ογκολογίας - Σχολή Επιστημών Υγείας - 
Τμήμα Ιατρικής Πανεπιστημίου Κρήτης». 


Ανάλογη σφραγίδα μετά στοιχεία στην αγγλική γλώσ¬ 
σα χρησιμοποιεί η Κλινική για την ξενόγλωσση αλληλο¬ 
γραφία και τα έγγραφά της. 

Η ισχύς της παρούσας αρχίζει από τη δημοσίευση στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 20 Μαρτίου 2017 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 144/03.04.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 




























